[{"text_idx": "#000000", "text": "Vahel, kui aju end va\u0308lja lu\u0308litab"}, {"text_idx": "#000001", "text": "\u201cOk tibu, emme la\u0308heb nu\u0308u\u0308d pissile!\u201d teatas eile Esileedi, kui ta mu toast va\u0308lja la\u0308ks ja tualetti suundus. Olime just arutlenud laupa\u0308evase kaksikute su\u0308nnipa\u0308eva detaile ja ma ja\u0308in jahmunult voodi a\u0308a\u0308re peale istuma ja kaugusesse passima... mis just juhtus? Toas valitses vaikus. Mitte u\u0308htegi heli..."}, {"text_idx": "#000002", "text": "\u201cKas ma just u\u0308tlesin, et emme la\u0308heb nu\u0308u\u0308d pissile?\u201d ku\u0308sis ja\u0308rsku Esileedi la\u0308bi naeruturtsatuste, kui tal poti peal pa\u0308rale oli jo\u0303udnud, mida mulle just o\u0308elnud oli. No vahel kiilub aju kinni. Sellest ma ei ra\u0308a\u0308gi, et selleks o\u0303ige lapse nimi u\u0308le huulte tuleks, tuleb mul sageli kahe teise lapse nimi valju ha\u0308a\u0308lega va\u0308lja o\u0308elda, aga vahel jookseb kinni ning sa unustad a\u0308ra, et sa ei ra\u0308a\u0308gi oma lapsega, vaid ta\u0308iskasvanud inimesega ja mina ta\u0308iskasvanuna ei vajanud nii ta\u0308pset infot, mida Esileedi tualetti tegema la\u0308heb. Laste nimed la\u0308hevad segamini eriti siis, kui seda u\u0308ldse juhtuda ei tohiks. Ehk siis, kui sa u\u0308ritad pahasel toonil midagi selgeks teha. \u201cKatriin! Kurat ku\u0308ll Karl-Erik! See ta\u0308hendab, et Hendrik! Lo\u0303peta!\u201d"}, {"text_idx": "#000003", "text": "Olen ka ise taolistes ajupuuksutustes aeg-ajalt su\u0308u\u0308di. Kunagi mo\u0308o\u0308dunud aastal ka\u0308is mu seminaril u\u0308ks soliidne meesterahvas. Ta ei ja\u0308tnud sellist avatud tunnet, vaid temas o\u0303hkus seda po\u0303hjamaist kargust ja eraldatuse soovi. Tal oli tulles ka\u0308si kipsis, kuid sellest kohe la\u0308hemalt. Ta oli selline inimene, kellega sa ise kunagi esimesena ra\u0308a\u0308kima ei la\u0308he, sest sa tead, et sa sisened tema loodud mulli ja tema loodud mulli mahub vaid tema ja ta mo\u0303tted. Oli ja\u0308rjekordne suitsupaus, kui ta pu\u0308sti to\u0303usis, pahural ilmel jaki selja to\u0303mbas ja ukse poole suundus. Kuid ma pidasin seminari asendusruumis, mida ko\u0308eti elektriradikaga, mille juhtmed jooksid u\u0308le vaiba ning nagu arvata vo\u0303itegi, siis ha\u0308rra jalg ja\u0308i juhtme taha kinni, ta koperdas ja enne kui ta kukkumise va\u0308ltimiseks seinast kinni haaras, jo\u0303udis ta kulmuga vastu uksepiita po\u0303rutada. Kuigi mees ei teinud teist na\u0308gugi, la\u0308ksin ma kiirelt fuajeesse ja palusin ja\u0308a\u0308d ning kui mees suitsult naases oligi tema kulm u\u0308les paistetanud. Pa\u0308ris silm kinni polnud, aga korralik sarv oli ees sellegi poolest. Panin ja\u0308a\u0308 ra\u0308tiku sisse ja to\u0303in selle meheni, kes oli ilmselgelt ha\u0308iritud, et ma talle liiga la\u0308hedal olin ja nu\u0308u\u0308d ise ku\u0308lmakotti kulmule asetasin. Viskasin veel nalja, et a\u0308rge muretsege, ma olen professionaal, meil on ka kodus ja\u0308a\u0308kott. Kipsis ka\u0308ega oleks tal seda endal ebamugav hoida olnud. U\u0308hel hetkel to\u0303mbas mees aga pea ja\u0308rsku eemale ja ku\u0308sis, mis toimub? Endale ma\u0308rkamatult olin ma teise ka\u0308ega tema selga silitamas ja o\u0303rnalt kulmule peale puhumas."}, {"text_idx": "#000004", "text": "Vedas, et ma talle musi ei teinud, sest Piiga no\u0303uab alati, et valusale kohale lisaks puhumisele alati ka sinna samasse musi saaks. Nu\u0308u\u0308d ja\u0308a\u0308b see mind kummitama, et huvitav, mis selle mehe reaktsioon olnud oleks?"}, {"text_idx": "#000005", "text": "Ta\u0308naseks on selgunud, et tegu on u\u0308limalt sooja inimesega ning ta ei suitseta juba u\u0308le aasta ning me suhtleme regulaarselt. Naerame seda situatsiooni siiani aeg-ajalt."}, {"text_idx": "#000006", "text": "Vo\u0303i teine variant, kui ma unustan vahel rollist va\u0308lja tulla. Ko\u0303ikidele lastele meeldib hirmutamine. Isegi, kui nad seda ise ei tea. Vo\u0303ib-olla mo\u0303nele ei meeldi. Siis oleks ku\u0308ll jama lugu, sest ma ajan hullumeelse pilguga ja koletise ha\u0308a\u0308lt tehes oma pa\u0308takaid pidevalt taga. Ja kui ka\u0308tte saan, siis pu\u0308u\u0308an sellise hauataguse kurgu ha\u0308a\u0308lega kirjeldada ta\u0308pselt, mida ma nendega teha kavatsen: \u201cKo\u0303ige pealt hammustan ma su jala a\u0308ra. Siis ma so\u0308o\u0308n su ka\u0308e a\u0308ra! Ja siis ma musitan sind nii kaua, kuni sa ko\u0303dist lo\u0303hki la\u0308hed!\u201d. Vo\u0303ite ette kujutada, milline lo\u0303kerdav naer nende poolt u\u0308le elamise kostub. Kuid vahel keegi helistab ja vastu vo\u0303ttes ei ole harv juhus, kui ma unustan koletise rollist va\u0308lja tulla:"}, {"text_idx": "#000007", "text": "\u201cKes seal on?\u201d sellise saatana ha\u0308a\u0308lega"}, {"text_idx": "#000008", "text": "\u201cEee.. kas sattusin halval ajal?\u201d"}, {"text_idx": "#000009", "text": "Sellel hetkel olen ma loomulikult juba aru saanud, et ma ra\u0308a\u0308gin vo\u0303o\u0303ra inimesega kasutades ha\u0308a\u0308lt, mida ta vo\u0303ib olla ta\u0308nao\u0308ises painajaski veel kuuleb, kuid samas tahaks na\u0308ha, kuhu asjad edasi la\u0308hevad... ja ma ei muudagi oma ha\u0308a\u0308lt tagasi."}, {"text_idx": "#000010", "text": "\u201cKES SA OLED?!\u201d ja lisan juurde a\u0308hvardavat hingamist."}, {"text_idx": "#000011", "text": "\u201cTe vist Emori ku\u0308simustele hetkel ei soovi vastata....?\u201d"}, {"text_idx": "#000012", "text": "Aju teeb vahel trikke ja o\u0303nneks on need sellised su\u0308u\u0308tud trikid, mitte ma ei unusta na\u0308iteks lapsi lasteaiast a\u0308ra tuua, mis oli pikalt mu suurim hirm enne lapsi, et a\u0308kki ma unustan a\u0308ra, kuhu ma lapsed ja\u0308tsin. Peamiselt on see u\u0308he korduva unena\u0308o to\u0303ttu, kus ma tulen hoonest va\u0308lja ja mul pole aimugi, kuhu ma enda auto parkinud olen. Ka\u0308ingi ko\u0303iki vo\u0303imalikke kohti la\u0308bi ja mida pole, see on auto. Ma olen seda und oma ku\u0308mme aastat na\u0308inud ja siiani on sama jama, et auto on kadunud."}, {"text_idx": "#000013", "text": "Kas teie olete enda puhul tabanud, et olete tegemas midagi ebasobivat ja seda ta\u0308iesti alateadlikult?"}, {"text_idx": "#000016", "text": "Polegi arvutit. Telefoniga saan ko\u0303ik tehtud"}, {"text_idx": "#000018", "text": "FB ja IG seab aina kitsendusi, kui paljude inimesteni mu so\u0303numid ja postitused jo\u0303uavad. Ja\u0308ta palun enda e-maili aadress, sest ma plaanin korra na\u0308dalas (vo\u0303i paari na\u0308dala tagant) saata mailile u\u0308he uudiskirja, et sa ei ja\u0308a\u0308ks va\u0308ikesest meelelahutusest ilma lihtsalt sellepa\u0308rast, et FB nii otsustas. Luban, et need ja\u0308a\u0308vad ainult minule ja ma ei levita neid kellelegi, ega hakka ka saatma spa\u0308mmi. Luban olla viisakas ja vastutustundlik."}, {"text_idx": "#000020", "text": "Ma sain endale oma la\u0308paka kunagi 2016. aastal. Tippso\u0303na. Paremat tol hetkel saada polnud vo\u0303imalik ja nu\u0308u\u0308d ma istun siin selle vanamehena\u0308ssiga, mille ventikas undab nii valjult, et..."}, {"text_idx": "#000021", "text": "Postitus valmis koosto\u0308o\u0308s Tsilgaga Pole hullemat asja kui nohu. Vo\u0303i noh on. Tegelikult vo\u0303iks ma siin kirjutada ku\u0308mme postitust ja\u0308rjest teemal: Asjad, mis on hullemad kui nohu. Aga..."}, {"text_idx": "#000022", "text": "Mu suurim hirm la\u0308ks ta\u0308ide"}, {"text_idx": "#000023", "text": "Kui ta aknast va\u0308lja vaatate, vo\u0303ite vist na\u0308ha, et su\u0308gis on ka\u0308es. NOT! Ta\u0308itsa pekkis, kus seda enne na\u0308htud, et septembri keskpaik ja va\u0308ljas selline la\u0308mmi, et puhu..."}]